text: Prinsessen indvier gymnasie-udbygning
  26 august 2013 kl. 06.00
  Prinsesse Marie indvier ved middagstid mandag nybygningerne ved Rybners Gymnasium i Esbjerg. Byggeriet ved Grådybet omfatter 9200 kvadratmeter og er mere end en fordobling af arealet.
  Rybners er navnet for fusionen mellem Esbjerg Handelsskole og Esbjerg Statsskole. Rybners tilbyder gymnasieuddannelserne HHX og STX på Rybners Gymnasium.
  Byggeriet omfatter en sportshal, klasselokaler og rigtig mange rum og områder til de studerende. De nye lokaler skal bruges af 1100-1200 elever.
  Foruden prinsessen deltager undervisningsminister Christine Antorini og borgmester Johnny Søtrup i indvielsen sammen med skolens bestyrelsesformand og formanden for elevrådet.
  